Ing. Vladimír Matfiak, tel. 0918 139 741

 Obecné zastupiteľstvo

 obce Toporec

Správa z vykonaných kontrol – za 2 polrok 2015.

Vykonané kontroly – účtovníctvo obce, bankové výpisy a doklady k týmto výpisom, dodržiavanie zákona o účtovníctve č. 431/2002 – kontrola preukázateľnosti jednotlivých operácii, spôsob vykonávania predbežnej finančnej kontroly podľa zákona č. 502/2001 o finančnej kontrole a vnútornom audite, účtovníctvo materskej školy, úhrady faktúr a dodržiavanie ich splatnosti, kontrola čerpania rozpočtu obce, zoznámenie sa s účtovníctvom Základnej školy Toporec, kontrola zverejňovania zmlúv, faktúr a objednávok, kontrola krúžkov zabezpečovaných CVČ Vrbov. Moja činnosť bola zameraná hlavne na oboznámenie sa s rozpočtom obce a systémom účtovania v obci. Pri svojich doterajších kontrolách som zatiaľ nezistil nedostatky. Avšak dovoľujem si dať do pozornosti správu audítorky za rok 2014, kde sa uvádza nasledovné:

*„Správa nezávislého audítora k overeniu konsolidovanej účtovnej závierky.*

 *Podpísané je 29.6.2015*

*Audítor: Ing. Mária Pašková audítorka, Kežmarok, Rázusová 2, číslo licencie SKAU 729.*

*Obec: Základ pre podmienený názor.*

*Obec má na svojom liste vlastníctva vedenú stavbu so súpisným číslom 42, vedenú ako „objekt“. Uvedenú stavbu obec neeviduje v majetku a neúčtuje o jej hodnote.*

*Obec vykazuje v konsolidovanej účtovnej závierke k 31.12.2014 hodnotu pozemkov, ktorá je vyššia o 10 902 €, ako je skutočnosť z dôvodu, že vykazuje niektoré pozemky dvakrát a pozemky, ktoré obec zverila do správy svojej rozpočtovej organizácie, vykazuje zároveň vo svojom účtovníctve.*

*Hodnota dlhodobého majetku konsolidovaného celku mala byť podľa môjho odhadu nižšia o 245 717€ vytvorením opravnej položky na riadku 023 – obstaranie dlhodobého hmotného majetku v konsolidovanej úvahe.*

*Obec vykazuje pohľadávky za komunálny odpad a za dane z nehnuteľnosti a týmto pohľadávkam tvorí opravné položky, avšak nevie dokázať spoľahlivými mennými zoznamami oprávnenosť vykázaných pohľadávok.*

*Podmienený názor audítorky.*

*Podľa môjho názoru, s výnimkou účinkov skutočností opísaných v odseku Základ pre podmienený názor, konsolidovaná účtovná závierka účtovnej jednotky verejnej správy, ktorú za konsolidovaný celok zostavila materská spoločnosť Obec Toporec, vo všetkých významných súvislostiach poskytuje pravdivý a verný obraz finančnej situácie o výsledku hospodárenia konsolidovaného celku za rok, ktorý sa skončil k 31. decembru 2014, v súlade so zákonom o účtovníctve.“*

Pokladám si za povinnosť informovať poslancov obecného zastupiteľstva o správe audítorky. Podľa vyjadrení pracovníkov obce na odstránení nedostatkov sa pracuje. Stavba so súpisným číslom 42 – rokuje sa ECAV o vysporiadaní a vrátení do reálneho stavu – nevedia, či sa to nestalo náhodou omylom a pracuje sa s ECAV na riešení problémov. Pozemky sa riešia v spolupráci so školou. OP ku konsolidácii – treba určiť, koľko bude opravná položka na dlhodobý hmotný majetok. TKO a dane – je problém s tými, čo sú v cudzine, ale zvyčajne vraj si svoje podĺžnosti vyrovnávajú ak prídu domov. Poplatky za TKO sa riešili aj na poslednom zasadnutí obecného zastupiteľstva, takže poslanci sú informovaní o nedostatkoch. Ak tieto nedostatky v audite nebudú odstránené, tak asi budú v správe audítorky tie isté nedostatky spomenuté aj budúci rok.

Dňa: 28.12.2015 Matfiak Vladimír

 HK Toporec